На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 16/2018), члана 6. Одлуке о поступку доделе и контроле коришћења средстава за подстицање програма или недостајућег дела средстава за финансирање програма од јавног интереса („Службени лист Општине Блаце”, број 17/2021), у складу са Одлуком о буџету Општине Блаце („Службени лист општине Блаце”, бр. 14/22), Председник општине Блаце, на предлог Одељења органа општине и друштвених делатности Општинске управе општине Блаце, дана 27. јануара 2023. године, доноси

**ГОДИШЊИ ПЛАН ЈАВНИХ КОНКУРСА ЗА 2023. ГОДИНУ**

Одлуком о буџету Општине Блаце за 2023. годину („Службени лист општине Блаце”, бр. 14/22), у оквиру раздела 5 –Општинска управа, Програм 0602 –Опште услуге локалне самоуправе, Пројекат: 0602-4001 Пројекти удружења грађана и НВО, Функција 160, Економска класификација 481000– Дотације невладиним организацијама, позиција 55, планирана су средства у износу од **1.500.000,00** динара. За доделу средстава расписаће се конкурс за доделу средстава из буџета Општине за подстицање програма или недостајућег дела средстава за финансирање програма од јавног интереса које реализују удружења, на територији општине Блаце, и то:

1. Назив јавног конкурса: Јавни конкурс за суфинансирање/финансирање програма од јавног интереса које реализују удружења грађана са територије општине Блаце за 2023. годину.
2. Циљ јавног конкурса: допринос развоју општине Блаце и афирмацији грађанског активизма.
3. Област јавног конкурса: социо-хуманитарни рад (укључујући удружења пензионера), пољопривреда (укључујући удружења ловаца, риболоваца, кинолога и др.), против пожарне заштите, културе, заштите животне средине, заштите људских права и развоја цивилног друштва, заштите лица са инвалидитетом, здравствене заштите, борбе против корупције, омладинске политике, хуманитарни и остали програми у којима удружења искључиво и непосредно следе јавне интересе.
4. На конкурс може да учествује удружење:

* које је регистровано у складу са законом који уређује статус и рад удружења;
* чији циљеви се, према статутарним одредбама, остварују у области у којој се програм реализује;
* које је регистровано најмање шест месеци за обављање делатности из области за коју се конкурс расписује, односно најмање годину дана ако конкурише за износ преко 500.000,00 динара;
* које је директо одговорно за припрему и извођење програма и које није у поступку ликвидације, стечајном поступку или под привременом забраном обављања делатности.

1. Планирани износ средстава: 1.500.000,00 динара.
2. Максимална вредност програма: 300.000,00 динара
3. Планирани период објављивања конкурса: фебруар 2023. године.
4. Оквирни датум почетка реализације одабраних програма и њихово трајање: од момента закључења уговора до 01.12.2023. године.

9. Посебни захтеви и ограничења: на конкурсу немају право учешћа удружења која нису оправдала трошкове, односно нису поднела финални извештај, или извршила евентуални повраћај тражених средстава, по пројектима одобреним на основу Јавних конкурса за финансирање пројеката организација грађанског друштва у 2022. години; удружење може поднети највише један Програм.

Oвaj Плaн oбjaвити нa звaничнoj интeрнeт прeзeнтaциjи општине Блаце, на Огласној табли Општинске управе општине Блаце и прeкo jeднoг eлeктрoнскoг мeдиja.

Број: II-400-162/2023

У Блацу, дана 27.01.2023. године

Обрада: ПРЕДСЕДНИК

Драгана Раденковић с.р. ОПШТИНЕ БЛАЦЕ

Иван Бургић с.р.